Annetaan - Täti Vihreän Tuulenpesä - Vuodatus.net
Terhakka, hyvin voiva pelakuun pistokas, 2 kpl. Toinen on kukassa ja toisessa nuppuvarsi.
Pistokkaat ovat vanhasta, usean vuoden ikäisestä lohenpunaisesta pelakuustani. Tämä pelakuu on mielestäni aivan mahdottoman hyvä lajike. Erittäin kestävä (olen talvettanut pimeässä ja kylmässä eteisessä sekä valoisalla ikkunalaudalla ongelmitta). Kukkii runsaasti ja on vaatimaton hoidon suhteen.
Mutta kaikkein mukavinta ja erikoisinta tässä pelakuulajikkeessa on se, että se ei karistele kukan terälehtiä ympäriinsä, vaan kukan kuihduttua terälehdet pysyvät kiinni loppuun asti. Kaikissa muissa pelakuissa on tuo ikävä piirre, että terälehdet varisevat herkästi ja siksi en niin kovasti niitä rakasta kuistilla. Tämä lohenpunainen on siis tosi siistikin vielä! Kukka on kerrottu ja hehkuvan värinen.
Tässä kuvassa ko. emo on oikealla laidalla.
Pistokkaat kulkevat ehjänä postissakin. Kokeiltu on :) Pistä kommentilootaan terveisiä, jos pistokas kiinnostaa. Laitan tulemaan vkolla 19.
7 Lähettänyt: Tupuli - 25.4.2008 klo 13.22